OpenLLM-France/wikimedia huggingface dataset:
# Jardí botànic de Vil·la Marco

El Jardí botànic de Vil·la Marco és un jardí botànic d'uns 30 000 metres quadrats gestionat conjuntament per la Universitat d'Alacant i l'Ajuntament del Campello; es troba al municipi del Campello.

## Història

A l'origen era un antic casalici amb torre defensiva. Després, del segle xix, a la finca, s'hi va fer una construcció modernista.
Els seus propietaris més destacats van ser el francès René Bardin i el seu fill Renato Bardín. També va ser propietat del cònsol argentí Barrera. En els últims anys, va pertànyer a la promotora que va desenvolupar el Pla Parcial i que va donar els terrenys, juntament amb la casa, al poble del Campello.
Una vegada va ser propietat de l'ajuntament del Campello, des de principis del 1999, s'hi han realitzat diverses actuacions encaminades a la creació del jardí botànic.

## Col·leccions

El jardí botànic troba dividit en quatre zones:
* El "jardí àrab", que era utilitzat com a horta originàriament.
* El "jardí històric", a la part alta, que és el més proper a la finca i el més ben conservat i on es troben els exemplars arboris de major envergadura.
* El "jardí d'accés", que emmarcava l'entrada de carruatges.
* El "jardí mediterrani", a la part baixa, on s'han fet més esforços en els treballs d'acondicionament, encaminats a conformar les col·leccions de plantes autòctones i introduïdes amb les col·leccions de rocalla, bosc mixt mediterrani, matoll mediterrani, salessis i arenals, rambles i llacunes.
Els jardins alberguen dues escultures del cèlebre artista alacantí Vicente Bañuls, "La Nit" i "La Marsellesa".

## Objectius i activitats

Entre els objectius que es persegueixen amb la creació d'aquest jardí botànic, s'hi troben:
* Restauració del jardí històric de Vil·la Marco
* Introducció de noves espècies vegetals al jardí
* Creació de noves zones amb espècies de plantes autòctones
* Donar-li utilitat didàctica perquè compleixi funcions de recerca, conservació i educació.
* Detalls de Vil·la Marco
* Un dels passejos del jardí botànic de Vil·la Marco
* Limonium furfuraceum, al Campello

## Referències

* ↑ Página del ayuntamiento de El Campello, puntos de interés.

## Enllaços externs

* Institut d´Ecologia Litoral
* Pàgina de diferent jardins botànics d'Espanya
# Cement (Oklahoma)

Cement és un poble dels Estats Units a l'estat d'Oklahoma. Segons el cens del 2000 tenia 530 habitants.

## Demografia

Segons el cens del 2000, Cement tenia 530 habitants, 222 habitatges, i 148 famílies. La densitat de població era de 454,7 habitants per km².
Dels 222 habitatges en un 28,8% hi vivien nens de menys de 18 anys, en un 53,6% hi vivien parelles casades, en un 11,3% dones solteres, i en un 33,3% no eren unitats familiars. En el 29,3% dels habitatges hi vivien persones soles el 13,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,39 i el nombre mitjà de persones que vivien en cada família era de 2,96.
Per edats la població es repartia de la següent manera: un 26% tenia menys de 18 anys, un 6,8% entre 18 i 24, un 26,6% entre 25 i 44, un 24,3% de 45 a 60 i un 16,2% 65 anys o més.
L'edat mediana era de 39 anys. Per cada 100 dones de 18 o més anys hi havia 85,8 homes.
La renda mediana per habitatge era de 18.625 $ i la renda mediana per família de 23.500 $. Els homes tenien una renda mediana de 24.531 $ mentre que les dones 17.031 $. La renda per capita de la població era d'11.378 $. Entorn del 24,6% de les famílies i el 27,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Cement». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 10 agost 2010].
* ↑ «Geographic Comparison Table- Cement». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 10 agost 2010].
Viccionari
# Família Haro

Els Haro foren una família que va governar el senyoriu de Biscaia. Va prendre el nom del poble d'Haro, a la Rioja, repoblat pel senyor del territori Diego López I d'Haro cap a començaments del segle xii.
El llinatge, inicialment independent, apareix com a vassall de Castella i Navarra des del segle x al XII. Cap al 1210 Castella s'imposa de forma definitiva. La família es va extingir en la seva branca principal i el senyoriu va anar a parar a l'infant Joan de Castella que era descendent de Llop Díaz de Haro IV el d'Alfaro. Joan va ser proclamat rei de Castella (Joan I de Castella) i el senyoriu es va unir a la corona castellana (1379).
Una altra línia descendent de Llop Díaz de Haro III (1254-1289) va originar la branca dels marquesos del Carpio (1559) i després ducs (1699). Dos membres d'aquest llinatge varen governar a Nàpols: García de Haro y Guzmán, fill del cinquè marqués, va exercir com a virrei del 1653 al 1658; i Méndez de Haro-Guzmán y de Aragón-Cardona-Córdoba, fill de l'anterior, ho va ser del 1683 al 1687.

## Referències

* Enciclopèdia Espasa, Barcelona 1908-1928, 72 volums
# Alexi Grewal

Alexi Grewal (Aspen, Colorado, 8 de setembre de 1960) va ser un ciclista estatunidenc, que fou professional entre 1985 i 1993.
Del seu palmarès destaca sobretot la medalla d'or als Jocs Olímpics de Los Angeles de 1984, en la prova ruta, quan encara era amateur.

## Palmarès

* 1981
** 1r al Bob Cook Memorial
* 1982
** 1r a la Cascade Classic
** Vencedor de 2 etapes de la Volta a Xile
* 1983
** Vencedor d'una etapa del Gran Premi Guillem Tell
** Vencedor d'una etapa del Tour de l'Avenir
** Vencedor d'una etapa del Red Zinger Classic
* 1984
** Medalla d'or als Jocs Olímpics de Los Angeles a la prova de Ruta
** 1r al Bob Cook Memorial
** Vencedor d'una etapa del Tour de Texas
* 1986
** Vencedor d'una etapa del Tour de l'Avenir
** 1r al Munsingwear Classic i vencedor de 2 etapes
* 1987
** 1r al Vulcan Tour i vencedor d'una etapa
* 1988
** 1r al Redlands Classic i vencedor d'una etapa
** 1r al Mammoth Classic i vencedor d'una etapa
* 1989
** 1r al Washington Trust Classic i vencedor de 2 etapes
** 1r al Whiskey Creek Race i vencedor de 2 etapes
** 1r a la Athens-Zanesville
** Vencedor d'una etapa a la Cascade Classic
* 1990
** 1r al Casper Classic i vencedor d'una etapa
** 1r al Bob Cook Memorial
** Vencedor d'una etapa a la Cascade Classic
** Vencedor d'una etapa al Washington Trust Classic
* 1992
** 1r al Tour de Bisbee i vencedor d'una etapa
** Vencedor d'una etapa al Tour DuPont
* 1993
** 1r al Nevada City Classic
** Vencedor d'una etapa al Casper Classic

### Resultats al Tour de França

* 1986. Abandona (17a etapa)

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa al United States Bicycling Hall of Fame Arxivat 2014-04-29 a Wayback Machine.
# Aphyosemion ogoense

Aphyosemion ogoense és una espècie de peix de la família dels aploquílids i de l'ordre dels ciprinodontiformes.

## Morfologia

Els mascles poden assolir els 5 cm de longitud total.

## Distribució geogràfica

Es troba a Àfrica: Gabon i República del Congo.

## Referències

* 1 2 «Aphyosemion ogoense» (en anglès). Fishbase.

## Bibliografia

* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Pellegrin, J. 1930. Poissons de l'Ogôoué, du Kouilou, de l'Alima et de la Sangha recueillis par M. A. Bandon. Description de cinq espèces et cinq variétés nouvelles. Bull. Soc. Zool. Fr. v. 55: 196-210.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# La Fresnaie-Fayel

La Fresnaie-Fayel és un municipi francès situat al departament de l'Orne i a la regió de Normandia. L'any 2007 tenia 55 habitants.

## Demografia
### Població

El 2007 la població de fet de La Fresnaie-Fayel era de 55 persones. Hi havia 24 famílies de les quals 8 eren unipersonals (4 homes vivint sols i 4 dones vivint soles), 8 parelles sense fills i 8 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 36 habitatges, 22 eren l'habitatge principal de la família i 14 eren segones residències. Tots els 36 habitatges eren cases. Dels 22 habitatges principals, 19 estaven ocupats pels seus propietaris, 2 estaven llogats i ocupats pels llogaters i 1 estava cedit a títol gratuït; 4 tenien tres cambres, 5 en tenien quatre i 13 en tenien cinc o més. 20 habitatges disposaven pel capbaix d'una plaça de pàrquing. A 13 habitatges hi havia un automòbil i a 9 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de La Fresnaie-Fayel el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 0 |
| 0 | 70 a 74 | 0 |
| 0 | 65 a 69 | 0 |
| 4 | 60 a 64 | 0 |
| 8 | 55 a 59 | 8 |
| 0 | 50 a 54 | 4 |
| 0 | 45 a 49 | 0 |
| 0 | 40 a 44 | 0 |
| 4 | 35 a 39 | 8 |
| 8 | 30 a 34 | 0 |
| 0 | 25 a 29 | 4 |
| 0 | 20 a 24 | 0 |
| 0 | 15 a 19 | 0 |
| 0 | 10 a 14 | 8 |
| 0 | 5 a 9 | 4 |
| 0 | 0 a 4 | 4 |

## Economia

El 2007 la població en edat de treballar era de 38 persones, 23 eren actives i 15 eren inactives. De les 23 persones actives 19 estaven ocupades (10 homes i 9 dones) i 4 estaven aturades (2 homes i 2 dones). De les 15 persones inactives 5 estaven jubilades, 4 estaven estudiant i 6 estaven classificades com a «altres inactius».

### Activitats econòmiques

Dels 3 establiments que hi havia el 2007, 1 era d'una empresa de construcció, 1 d'una empresa de comerç i reparació d'automòbils i 1 d'una empresa classificada com a «altres activitats de serveis».
L'únic servei als particulars que hi havia el 2009 era un paleta.
L'any 2000 a La Fresnaie-Fayel hi havia 5 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* Résumé statistique Fitxa resum de dades estadístiques de La Fresnaie-Fayel a l'INSEE.
* Évolution et structure de la population Fitxa amb el detall de dades de La Fresnaie-Fayel a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Sevinhac e Meirac

Sevinhac e Meirac (en francès Sévignacq-Meyracq) és un municipi francès situat al departament dels Pirineus Atlàntics i a la regió de la Nova Aquitània.

## Demografia

Evolució de la població :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 867 | 723 | 766 | 785 | 729 | 950 | 924 | 890 | 875 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 922 | 885 | 844 | 753 | 733 | 724 | 673 | 681 | 647 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 668 | 655 | 580 | 553 | 527 | 501 | 526 | 431 | 429 |
| 1962 | 1968 | 1975 | 1982 | 1990 | 1999 | 2006 | 2011 | 2016 |
| 467 | 486 | 490 | 438 | 437 | 535 | - | - | - |
| 2019 | - | - | - | - | - | - | - | - |

## Administració

Llista d'alcaldes :
| Període | Identitat |
| 1995-2001 | Auguste Cazalet |
| 2001-2008 | André Paquot |
| 2008- | Michel Pasquine |

## Referències

* ↑ «Toponímia occitana». Arxivat de l'original el 2012-03-11. [Consulta: 24 octubre 2010].

## Vegeu també

* Vall d'Aussau
# Alexi Laiho

Alexi "Wildchild" Laiho (Markku Uula Aleksi Laiho; nascut el 8 d'abril del 1979 - mort el desembre de 2020) fou un cantant finès, compositor i guitarrista. Sobretot era conegut per ser el guitarrista solista i el cantant líder de la banda de heavy metal, Children of Bodom, però també per ser el guitarrista de Sinergy i Kylähullut. També va tocar prèviament amb altres bandes com Thy Serpent i Impaled Nazarene, i en alguna ocasió amb Warmen.
La revista Guitar World l'ha classificat com el setzè guitarrista del top 50 de guitarristes més ràpids del món.
Morí a finals de desembre del 2020 per complicacions del seu estat de salut. La notícia fou confirmada per la seva família que no especificà ni el dia ni les causes exactes de la mort.

## Discografia
### Children of Bodom
#### Àlbums

* Children Of Bodom - (1996)
* Something Wild - (1997)
* Hatebreeder - (1999)
* Tokyo Warhearts - (1999)
* Follow the Reaper - (2000)
* Hate Crew Deathroll - (2003)
* Are You Dead Yet? - (2005)
* Chaos Ridden Years - Stockholm Knockout - (2006)
* Blooddrunk - (2008)
* Skeletons In The Closet - (2009)
* Relentless, Reckless Forever - (2011)

#### EP

* Red Light In My Eyes Part. I - (1997)
* Trashed, Lost & Strungout - (2004)

#### Senzills

* Downfall - (1998)
* Hate Me! - (2001)$[[Media:alexi.ogg]]$
* You're Better off Dead! - (2002)
* Needled 24/7 - (2003)
* Sixpounder - (2003)
* Trashed, Lost & Strungout - (2004)
* In Your Face - (2005)

### Sinergy

* Beware the Heavens (1999)
* To Hell and Back (2000)
* Suicide By My Side (2002)

### Kylähullut

* Keisarinleikkaus (2004)
* Turpa Täynnä (2005)
* Lisää Persettä Rättipäille EP (2007)

### Impaled Nazarene

* Nihil (2000)

### Inearthed

* Implosion of Heaven (1994)
* Ubiguitous Absence of Remission (1995)
* Shinning (1996)

## Referències

* ↑ «Children of Bodomin perustanut Alexi Laiho on kuollut: kitaristi arvosti suomalaista itsepäisyyttä ja sisua» (en finès). [Consulta: 4 gener 2021].
* ↑ Serrano, Nacho «Alexi Laiho, de Children of Bodom, muere a los 41 años». ABC.es, 04-01-2021 [Consulta: 4 gener 2021].

## Enllaços externs

* Lloc web oficial de Children of Bodom (anglès)
* Sinergy Arxivat 2008-11-06 a Wayback Machine. al Nuclear Blast (anglès)
* Lloc web oficial de Kylähullut Arxivat 2007-03-17 a Wayback Machine. (anglès)
# Aphyosemion raddai

Aphyosemion raddai és una espècie de peix de la família dels aploquílids i de l'ordre dels ciprinodontiformes.

## Morfologia

Els mascles poden assolir els 6 cm de longitud total.

## Distribució geogràfica

Es troba a Àfrica: Camerun central.

## Referències

* 1 2 «Aphyosemion raddai» (en anglès). Fishbase.

## Bibliografia

* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Scheel, J. J. 1975. Another new species of Aphyosemion from the Cameroons. J. Am. Killifish Assoc. v. 8 (no. 9): 259-263.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Kālidāsa (cràter)

Kālidāsā és un cràter d'impacte en el planeta Mercuri de 160 km de diàmetre. Porta el nom del poeta i dramaturg indi Kālidāsa (c. segle V), i el seu nom va ser aprovat per la Unió Astronòmica Internacional el 1976.

## Referències

* ↑ «Kālidāsā». Gazetteer of Planetary Nomenclature. United States Geological Survey, 11-10-2016. [Consulta: 10 juny 2017].

## Vegeu també

* Llista de cràters de Mercuri
# James Waterman Glover

James Waterman Glover (Clio, 24 de juliol de 1868 - Ann Arbor, 15 de juliol de 1941) va ser un matemàtic i estadístic estatunidenc.
Glover es va graduar de secundària el 1885 i els tres anys següents va treballar de telegrafista per Western Union. A continuació va ingressar a la universitat de Michigan on es va graduar el 1892. Els anys següents va obtenir una beca per estudiar a la universitat Harvard en la qual va obtenir el doctorat el 1895 dirigit per Maxime Bôcher.
Des de 1895 fins a 1938, any de la seva jubilació, va ser professor de la universitat de Michigan. A partir de l'any 1906 va començar a donar uns cursos sobre matemàtiques financeres i assegurances, que van ser la llavor d'un departament de ciència actuarial que va atraure joves estudiants de tot el país. Un dels seus primers deixebles, Harry Carver, va continuar desenvolupant aquest tema a la mateixa universitat.
Com expert estadístic va servir a nombroses institucions, públiques i privades, assessorant-los en les seves estratègies. D'especial rellevància són les taules de vida que va confegir quan era assessor de l'Oficina del Cens: United States Life Tables, 1890, 1901, 1910, and 1901-1910 (1916).

## Referències

* ↑ Field, 1942, p. 199.
* ↑ Craig, 1942, p. 116.
* ↑ Karpinski, 1941, p. 156.
* ↑ Field, 1942, p. 199-200.

## Bibliografia

* Craig, Cecil C. «James Waterman Glover, 1868–1941» (en anglès). Journal of the American Statistical Association, Vol. 37, Num. 217, 1942, pàg. 116. DOI: 10.1080/01621459.1942.10500621. ISSN: 0162-1459.
* Field, Peter «James Waterman Glover-In memoriam» (en anglès). Bulletin of the American Mathematical Society, Vol. 48, Num. 3, 1942, pàg. 199-200. ISSN: 0002-9904.
* Karpinski, Louis C. «James W. Glover Obituary» (en anglès). Science, Vol. 94, Num. 2433, 1941, pàg. 156-157. DOI: 10.1126/science.94.2433.156. ISSN: 1095-9203.

## Enllaços externs

* «James Waterman Glover». Millennium Project, University of Michigan, 2011. [Consulta: 14 setembre 2020]. (anglès)
# Chimaek

El chimaek (coreà: 치맥치맥; del coreà chikin: pollastre fregit i maekju: cervesa) és un plat coreà a base de pollastre fregit (el bàsic: huraideu o el picant: yangnyeom) acompanyat de cervesa, servit com a anju durant la nit en molts restaurants sud-coreans, incloent-hi un cert nombre de cadenes especialitzades.

## Origen

Des del pollastre rostit que va aparèixer a la dècada de 1960 a Corea i fins al pollastre picant per a satisfer els paladars coreans, Corea ha importat i desenvolupat una creixent varietat de plats de pollastre. Al mateix temps que el pollastre anava esdevenint popular, un projecte relacionat amb la cervesa va aparèixer durant la dècada de 1970 i també es va fer força popular fins que, finalment, es va fer freqüent combinar-los en els menús. Per altra banda, el chimaek va fer-se popular durant el mundial de Corea i Japó de 2002. El chimaek també ha tingut in impacte significatiu en la cultura de begudes coreana.

## Fora de Corea

El chimaek també és molt popular a la Xina, a conseqüència de la influència del drama El meu amor de les esrelles, en el qual Cheon Song-i diu que “Un dia de neu és perfecte pel nostre chimaek...”. A partir d'aquest punt, les botigues de pollastre a la Xina van augmentar, i es va esdevenir viral el fet de pujar imatges a les xarxes socials agafant amb una mà el pollastre i a l'altra la cervesa. Actualment, Corea està intentant ressorgir com a capital del chimaek, que ocupa un lloc especial entre el públic i els consumidors. Al 2012 es va celebrar un festival del chimaek a la Ciutat Metropolitana de Daegu, mentre que el 2013 es van aplegar 400.000 visitants durant els primers tres dies en un festival semblant a Ningbo.

## Comerç

Els restaurants de chimaek són una franquícia rendible. La demanda de botigues de pollastre va augmentar amb la creixent demanda de pollastre i cervesa. El març de 2014 Corea contava amb 192 franquícies de pollastre, de les quals un 10% són conegudes per receptes pròpies o úniques.

## Referències

* 1 2 3 «Korean TV Show Sparks Chicken and Beer Craze in China» (en anglès). Wall Street Journal, 26-02-2014. [Consulta: 30 novembre 2018].
* ↑ «Chicken, Beer, and Missiles: the Death of Chimaek Diplomacy» (en anglès). Asia Society.
* 1 2 3 «Chimaek: Korean fried chicken and beer» (en anglès). CNN Travel, 22-06-2015.
* ↑ «[도청도설 치맥]». 국제신문.
* ↑ «중국 치맥 열풍..‘별그대' 전지현 대사 한마디 때문에» (en coreà). Arxivat de l'original el 2018-12-01. [Consulta: 30 novembre 2018].
* 1 2 3 «[SS먼데이 이슈추적치킨은 어떻게 치느님이 되었나. 치맥 문화와 산업]» (en coreà). 스포츠서울, 17-08-2014.
# Lluís I de Montpensier

Lluís I dit el bo, també Lluís I de Borbó, Lluís I de Montpensier o Lluís I de Borbó-Montpensier (mort cap a 1486), fou comte de Montpensier, senyor de Mercoeur i de Combrailles, i després (1436) delfí d'Alvèrnia, comte de Clarmont i de Sancerre.
Era el segon fill de Joan I, duc de bourbon i de Maria de Berry, duquessa d'Alvèrnia i comtessa de Montpensier. Lluís va participar poc en els conflictes del seu temps, i només va combatre el 1430, contra els anglesos prop de Beauvais. Va viure generalment en els seus dominis. L'herencia del comtat de Montpensier i les senyories de Mercoeur i Combrailles corresponia al seu germà gran, Carles I de Borbó, que els va cedir el 1434 a la mort del pare.
Lluís es va casar el 1428 amb Joana delfina d'Alvèrnia, comtessa de Clarmont i comtessa de Sancerre (nascuda 1412, delfina 1426, morta 1436), filla de Berald III, delfí d'Alvèrnia, que li van transmetre aquest títol, i de Joana de la Tour d'Auvergne. Joana va morir sense deixar fills (26 de maig de 1436) però Lluís va conservar els dominis de la seva esposa que els havia deixat en testament fet sis dies abans. El 1451 el comtat de Sancerre fou reconegut a Joan V de Bueil, fill de Margarida, germana de Joana, delfina d'Alvèrnia a qui en dret corresponia.
El 1483 va assistir a la coronació del rei Carles VIII i el rei li va encarregar una missió diplomàtica amb uns llegats del papa. El 1484 va encapçalar l'ambaixada del rei Carles al papa Sixt IV però va arribar després de la mort del papa (13 d'agost) i ja fou rebut per Innocenci VIII, el nou papa.
Lluís I es va casar de nou en segones núpcies el 15 o el 16 de febrer de 1443 amb Gabriela de la Tour (+1486), cosina germana de la precedent, filla de Bertran VI de la Tour, comte d'Alvèrnia i de Boulogne, i de Jaumeta del Peschin, i va tenir com a fills:
* Gilbert (1443 † 1496), comte de Montpensier, senyor de Mercoeur i de Combrailles, delfí d'Alvèrnia, comte de Clarmont i virrei de Nàpols
* Joan (1445 - † 1485)
* Gabriela (1447 - † 1516), casada el 1485 amb Lluís II de la Trémoille, vescomte de Thouars, príncep de Talmont († 1525)
* Carlota (1449 - † 1478), casada el 1468 amb Wolfart van Borsselen, comte de Grandpré († 1487)
Lluís I va morir el maig de 1486. El seu fill Gilbert († 1496), comte de Montpensier i senyor de Mercoeur, fou el pare de Carles III de Borbó anomenat el "Conestable de Borbó" (+ 1527).

## Notes

* ↑ «Opération Charles VI - Interrogation de la base de données». Arxivat de l'original el 2013-07-27. [Consulta: 4 octubre 2012].

## Referències

* L'art de vérifier les dates des faits historiques, des chartes, des chroniques et autres anciens monuments, depuis la naissance de Notre-Seigneur. Volum 10, París 1818-1819
# Festa Major de Vilapicina i Torre Llobeta

La Festa Major de Vilapicina i Torre Llobeta se celebra la segona setmana d'octubre al barri de Vilapicina i la Torre Llobeta, al districte de Nou Barris de Barcelona. La Comissió de Festes, formada per l'Associació de Veïns i Veïnes de Torre Llobeta – Vilapicina, junt a altres entitats del barri, organitza la festa major a principi de tardor, amb tot un conjunt d'actes que dinamitzen el barri durant una setmana. Amb la col·laboració dels veïns i veïnes, de comerciants i entitats, es dissenya un programa amb activitats per a tots els públics. S'hi destaquen els tallers i espectacles per a infants, una cantada d'havaneres, danses catalanes i de tot el món, grans àpats populars, activitats per als més grans, conferències, torneigs esportius i concerts i balls de festa major.

## Actes destacats

* Cantada d'havaneres. La plaça de la Torre Llobeta acull cada any la tradicional cantada d'havaneres, acompanyada de rom cremat per als assistents.

## Referències

* 1 2 «Festa Major de Vilapicina i Torre Llobeta». Cultura popular de Barcelona. Barcelona: Institut de Cultura de Barcelona Web (CC-BY-SA via OTRS).